《贻陈体忠》
金朝·李龏

十日不作诗，昏昏如著酒。西风吹笛声，凄然透窗牖。

暝色起烟浦，庭梧多空枝。因轸故物念，暗萤死书帷。

濡毫写中情，哀蛩沸穷巷。藜藿弗满餐，庸儿谓痴蠢。

天高白云远，独偭枭獭群。蹇步望逸驾，衣巾粘垢氛。

交游日凋疏，芳草积零露。薄俗徒云云，此意欲谁诉。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。